
Ίδρυση Γυναικείου Ιερού Ησυχαστηρίου με την επωνυμία 
«Ιερόν Ησυχαστήριον Αγίου Αθανασίου και Αγίας Κυ¬ 
ράννης» στην Γαλήνη Λαγκαδά Θεσσαλονίκης της Ιε¬ 
ράς Μητροπόλεως Λαγκαδά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39, παράγραφος 10 του Ν. 590/1977 


«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/77 τ.Α'). 

β) Των άρθρων 108 και επομένων του Αστικού Κώδικα. 

2. Την αριθμ. 10853/12.12.1995 Συμβολαιογραφική 
πράξη της Συμβολαιογράφου Ευφημίας Δούκα - Μη- 
τσάλα, που εδρεύει στην Θεσσαλονίκη επί της οδού Φρά¬ 
γκων 13, με την οποία ιδρύεται Γυναικείο Ιερό Ησυχαστή¬ 
ριο με την επωνυμία «Ιερόν Ησυχαστήριο Αγίου Αθανασίου 
και Αγίας Κυράννης» στη Γ αλήνη Λαγκαδά Θεσσαλονίκης 
της Ιεράς Μητροπόλεως Λαγκαδά. 

3. Το αριθμ. 374/22.12.1995 έγγραφο του Σεβασμιω- 
τάτου Μητροπολίτου Λογκαδά. 

4 Τη σύμφωνη γνώμη της Ιεράς Συνόδου της Εκκλη¬ 
σίας της Ελλάδος, η οποία ενέκρινε την Ίδρυση του Ησυ¬ 
χαστηρίου κατά την ΙΕ’ Συνεδρία αυτής της 7.2.1996 της 
139ης Συνοδικής Περιόδου. 

Με πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθμ. 10853/ 
12.12.1995 συμβολαιογραφική πράξη της Συμβολαιογρά¬ 
φου Θεσσαλονίκης, Ευφημίας Δούκα - Μητσάλα την 
ίδρυση Γυναικείου Ιερού Ησυχαστηρίου με την επωνυμία 
«Ιερόν Ησυχαστήριον Αγίου Αθανασίου και Αγίας Κυράν¬ 
νης» Γαλήνης Λαγκαδά Θεσσαλονίκης, της Ιερός Μητρο¬ 
πόλεως Λαγκαδά. 

Το Ίδρυμα αυτό, το οποίο είναι Νομικό Πρόσωπο Ιδιωτι¬ 
κού Δικαίου τελεί υπό την πνευματική εποπτεία του εκά- 
στοτε Μητροπολίτου Λαγκαδά και θα δκχκείται βάσει του 
κατωτέρω Κανονισμού (Οργανισμού) αυτού. 

Κυρώνουμε τον Κανονισμό (Οργανισμό) του Ιερού Γυ- 
ναικείου Ιδρύματος (Ησυχαστηρίου) με την επωνυμία «Ιε¬ 
ρόν Ησυχαστήριον Αγίου Αθανασίου και Αγίας Κυράννης» 
της Ιεράς Μητροπόλεως Λαγκαδά που αποτελείται από 
σαράντα επτά (47) άρθρα και καταχωρίζονται ως κατω¬ 
τέρω: 

Άρθρο 1 

Πλησίον του χωρίου Γ αλήνης Λαγκαδά και εντός ιδιο¬ 
κτήτου αγροκτήματος, ιδιοκτησίας των Κλεοπάτρας Καλι- 
σμάνη και Βασιλικής Μπασματζίδου, ιδρύεται Ησυχαστή¬ 
ριον ευλαβών και εναρέτων γυναικών, επιθυμουσών όπως 
διακονήσουν τον συνάνθρωπον αλλά και, εφ’ όσον προε- 
τοιμασθούν καταλλήλως, εφησυχάσουν και αγιάσουν, υπό 
την επωνυμίαν «Ιερόν Γυναικείον Ησυχαστήριον Αγίου 
Αθανασίου και Αγίας Κυράννης», το οποίον είναι Νομικόν 
Πρόσωπσν Ιδιωτικού Δικαίου, μη κερδοσκοπικού χαρα- 

Άρθρον 2 


Άρβρον 7ο 


Το Ησυχαστήριον διατελεί υπό την διακριτικήν δικαιο¬ 
δοσίαν του Σεβασμιωτάτου Μητροπολίτου Λαγκαδά, ο 
οποίος: (α) μνημονεύεται εις απάσας τας ιερός ακολου- 
θίαη, (β) ασκεί διακριτικώς, πατρικώς και προστατευτικώς 
την ανωτάτην εποπτεία επί του Ησυχαστηρίου, παρακο- 
λουθών την ομαλήν κατά τους θείους και ιερούς Κανόνες 
λειτουργίαν, (γ) χειροθετεί και εγκαθιστώ την εκλεγμένην 
• Ηγουμένην, (δ) εγκρίνει, κατόπιν προτάσεως της Ηγουμέ- 
. νης, τας κουράς των μοναζουοών, αι οποίαι τελούνται είτε 
παρά του ίδιου αυτοπροσώπως, είτε παρά του Πνευματι¬ 
κού Πατρός του Ησυχαστηρίου, (ε) φροντίζει ώστε η αδελ¬ 
φότης να μην εκλίνει της ορθοδόξου παραδόσεως, (στ) ει¬ 
ρηνεύει τας αδελφός, οσάκις δημιουργηθούν προβλήματα 
μεταξύ αυτών και παρακολουθεί την άμεμπτόν των βιωτήν 
και πολιτείαν, και (ζ) εγκρίνει τον διορισμόν του προτεινο- 
μένουέκτης Γεροντίας του Ησυχαστηρίου Εφημερίου και 
Πνευματικού αυτών Πατρός. 


Δια να καρή υποψήφια ως μοναχή, δέον όπως υποατή 
δοκιμασίαν, διαρκεΐας ενός έως τριών ετών. Εις τας κρί¬ 
σεις δια την αδοκιμότητα προς κουράν κάποιας αδελφής, 
λαμβάνονται υπ' όψιν μόνο συγκεκριμένοι πράξεις και γε¬ 
γονότα τα οποία αντϊκεινται εις την ηθικήν και τον μοναχι¬ 
κόν βίον, περί υπακοής, ακτημοσύνης και παρθενίας. 

Αρθρο θ 

Τακτικό μέλος του Ησυχαστηρίου θεωρείται εκάστη 
αδελφή, από της ημέρας της δια τριχοκουρός ρασοφορίας 
της. 

Αρθρον 9ο 

Τας κουράς αι οποίαι γίνονται κατόπιν αποφάσεως της 
Γερόντιας, τη εισηγήαει της Ηγουμένης, τας τελεί ο επι¬ 
χώριος Μητροπολίτης ή ο Πνευματικός Πατήρ του Ησυχα¬ 
στήριου, κατά την τάξιν του Ευχολογίου. 


Άρθρον 3ο 

(α) Ο προτεινόμενος εκ της Γ εροντίας εις τον Μητροπο¬ 
λίτην προς διορισμόν Εφημέριος του Ησυχαστηρίου, δέον 
όπως είναι κατά το δυνατόν σώφρων και γέρων τη ηλικία 
(Κανόνας 22ος Αγίου Νικηγόρου - άρθρον 12 Κανονισμού 
39/1982). (β) Ως πρώτος Πνευματικός Πατήρ καιΐξομο- 
λόγος του Ησυχαστηρίου, τη εγκρίσει του Σεβασμιωτάτου 
Μητροπολίτου Λαγκαδά, ορίζεται ο ιερεύς Μιχαήλ Μπα- 
σματζίδης του Γεωργίου, ο οποίος είναι ο εμπνευστής και 
δημιουργός του όλου έργου, δαπανών προς τούτο και εξ 
ιδίων πόρων του. (γ) Ο Εφημέριος και ο Πνευματικός Πα¬ 
τήρ του Ησυχαστηρίου ουδεμίαν ανάμειξιν έχουσιν εις τα 
της διοικήσεως του Ησυχαστηρίου, παραμένουσιν δε εις 
το παπαδικόν, πλησίον του ξενώνος, όπου και διαπώνται, 
και (δ) Ούτοι παύονται οποτεδήποτε, κατόπιν αποφάσεως 
της Γ εροντίας, γνωστοποιουμένης εις τον Σεβασμιώτατον 
Μητροπολίτην Λαγκαδά. 

Άρθρο 4ο 

Σκοπός της Ησυχαστηρίου ορίζεται η σύμφωνος προς 
τα περί μοναχισμού παραδόσεις της Ορθοδόξου Εκκλη¬ 
σίας και η εν Χριστώ τελείωσις των εν αυτών ενασκουμέ- 
νων μοναζουσών, ως και η φιλάνθρωπος προσφορά εις 
τον δεινοπαθούντα και εγκαταλελειμένον συνάνθρωπόν 
μας- 

Άρθρον 5ο 

Άπασαι αι εγκαταβιούσαι εν των Ησυχαστηρίω αδελφοί 
θα αποτελόσουν κοινοβιακήν Αδελφότητα, ακολουθοΟσαι 
τα θέσμια των κοινοβιακών μονών του Αγίου Όρους, οφεί¬ 
λουν δε όπως ζουν αγνήν και ανεπίληπτον εν Χριστώ ζωήν. 


Άρθρον 10ο 

Το Ησυχαστήριο διοικείται υπό της Ηγουμένης και της 
Γερόντιας. Εις την Ηγουμένην μόνην ανήκει η πνευματική 
επ αυτού εποπτεία. Η Αδελφότης εν Συνάξει αποτελεί το 
ανώτατον διοικητικόν όργανον του Ησυχαστηρίου. Απαγο¬ 
ρεύονται πόσης φύσεως παρεμβάσεις έξωθεν. 

Άρθρον 11ο 

Η Ηγουμένη είναι Πνευματική Μήτηρ της Αδελφότητος, 
ασκεί πάσαν πνευματικήν εξουσίαν εφ’ όλων των αδελ¬ 
φών, μελών του Ησυχαστηρίου, παρακολουθεί αγρύπνως 
εποπτεύουσα τον βίον εκάστης εξ αυτών, ως και την όλην 
λειτουργίαν του Ησυχαστηρίου, ρυθμίζουσα την εν αφοσι- 
ώσει και μετ’ ευλαβείας και φόβω θεού εγκαταβίωσιν των. 
Εποπτεύει αυστηρώς την ακριβή τήρησιν υπό των αδελ¬ 
φών, των θρησκευτικών και μοναχικών καθηκόντων και 
υποχρεώσεων, δίδοντας αύτη πρώτη το παράδειγμα. Επα- 
γρυπνεί δια την πλήρη και επακριβή επιτέλεσιν των διακο- 
νημάτων τα οποία ανατίθενται εις εκάστην αδελφήν παρ’ 
αυτής και της Επιτροπής. 

Αρθρον 12ο 

Η Ηγουμένη προισταται της Γερόντιας και της Επιτρο¬ 
πής, ως και των συνελεύσεων της Αδελφότητος, εις περί- 
πτωσιν δε κωλύματος αναπληρούται υπό μέλους της Γε¬ 
ρόντιας, καθορισμένου υπ’ αυτής. Οσάκις η Ηγουμένη, 
λόγω εξαιρετικού σοβαρού κωλύματος, προερχομένου εκ 
παρατειαμένης και σοβαρός ασθένειας ή απουσίας της 
επί μακράν, αδυνατεί όπως ασκήση τα καθήκοντά της, 
διορίζει αναπληρώτρια εκ των μελών της Γεροντίας, έως 
της αναρρώσεώς της ή της επιστροφής της εις το Ησυχα- 
στήριον. 

Άρθρον 13ο 


Αρθρον 6ο 

Προκειμένου ίνα εγγραφή οιαδήποτε μεταξύ των μελών 
του Ησυχαστηρίου ως δόκιμος, ή διακόνισσα εις το έργον 
της φιλανθρωπίας, απαττείται απόφασις. της Γερόντιας, 
κατόπιν αιτήσεως της ενδιαφερομένης, η οποία δέον 
όπως είναι άγαμος ή χήρα εν ζωή, ή αιτία θανάτου ή και έγ¬ 
γαμος, αλλά κατόπιν κοινής συναινέσεως των συζύγων. 
Να έχη υγείαν σωματικήν και πνευματικήν και να είναι μι- 
κροτέρα των 18 ετών και μεγαλυτέρσ των 60. Εις την πε- 
ρίπτωοιν προσλήψεως αδελφών ηλικίας μεγαλυτέρας ή 
μικροτέρας της καθορισθείσης, ή δια λόγους μη προβλε- 


Η Ηγουμένη είναι ισόβιος, εκτός εάν αποδειχθή ανε¬ 
παρκής σωματικώς ή πνευματικώς ή εκτραπή σοβαρώς και 
μετά από δύο εγγράφους παρατηρήσεις της Γεροντίας και 
μιας της Συνώξεως της Αδελφότητος, συγκίίλουμένης επί 
τουτω παρά της Γεροντίας. Εάν δεν επανορθωθή αλλά συ¬ 
νεχίσει να εκτρέπεταμ τότε παύεται δΓ αποφάσεως των 
δύο τρίτων {%) των τακτικών μελών της Συνάξεως της 
Αδελφότητος. Η απόφασις αύτη γνωστοποιείται εκ της 
Γερόντιας εις τον Σεβασμιώτατον Μητροπολίτην Λα¬ 
γκαδά. Κατόπιν, η Γερσντία προκηρύσσει εκλογάς δια την 
ανάδειξη/ της Ηγουμένης, συμφώνως τοις καθοριζομένοις 
εν άρθροις 14,15 και 16 του παρόντος, αφού προηγουμέ- 

νως εκλέξει έν εκ των μελών της ως Τοποτηρήτριαν εις 
την χηρεύουσαν θέσιν της Ηγουμένης, προεδρευοϋσης 
της Γερόντιας ως και της εν Συνάξει Αδελφότητος. 

Άρθρο 14ο 

Η Ηγουμένη εκλέγεται κατά πλειοψηφίαν εκ των εχό- 
ντων δικαίωμα ψήφου τακτικών μελών του Ησυχαστηρίου, 
δηλαδή εκ των αδελφών αι οποίοι συνεπλήρωσαν τριετίαν 
εκ της δια τριχοκουράς ρασοφορίας των. 

Άρθρον 15ο 

Η ημέρα της εκλογής της Ηγουμένης, ορίζεται εκ της 
Γερόντιας, το βραδύτερον εντός δεκαπέντε (15) ημερών 
από της κενώσεως της θέσεως, είτε λόγω θανάτου, είτε 
λόγω παραιτήσεως ή απαλλαγής. Αύτη ανακοινούται υπό 
της Τοποτηρήτριας εις την Αδελφότητα επι τρεις (3) συ¬ 
νεχείς ημέρας, εν ώρα εστιάσεως εις την κοινήν Τράπε- 
ζαν, εκ των οποίων η πρώτη ανακοίνωσις γίνεται πέντε (5) 
τουλάχιστον ημέρας προ της εκλογής. Τρεις (3) ημέρας 
προ της εκλογής, η Αδελφότης εν ώρα της κοινής Τραπέ- 
ζης, εκλέγει κατά πλειοψηφία δύο εκ των εχόντων δικαί¬ 
ωμα ψήφου μελών της τα οποία μετά της Τοποτηρήτριας 
ως Προέδρου θα αποτελόσουν την Εφορευτικήν Επιτρο¬ 
πήν της διεξαγωγής των εκλογών. Η εκλογή των δύο με¬ 
λών διεξάγεται δια φανερός ψηφοφορίας, βάσει του Μο- 
ναχολογίου. Το αποτέλεσμα καταχωρείται εις τον Κώδικα 
Πρακτικών της Γεροντίας και της Αδελφότητος και υπο¬ 
γράφεται υφ' όλων των ψηφισάντων αδελφών. Η άρνησις 
υπογραφής παρά τίνος αδελφής επισύρει πειθαρχικόν 
έλεγχον. 

Άρθρον 16ο 

Η εκλογή της Ηγουμένης διεξάγεται δια μυστικής ψη¬ 
φοφορίας ενώπιον της Εφορευτικής Επιτροπής, εις το 
Καθολικόν του Ησυχαστηρίου κεκλεισμένων των θυρών, 
προηγηθείσης θείας Λειτουργίας κατά την οποίαν αι προ¬ 
ετοιμασμένοι επί τούτω μοναχοί μεταλαμβάνουν των 
Αχράντων Μυστηρίων και μετά από προηγουμένην ειδικήν 
δέηση/ και προσευχήν. Εν συνεχεία, η Επιτροπή καλεί τα 
μέλη όπως προσέλθουν εις την ψηφοφορίαν, εκάστη δε 
ψηφοφόρος λαμβάνει εκ της Προέδρου της Επιτροπής μι¬ 
κρόν τεμάχιον λευκού χάρτου εσφραγισμένου δια της 
σφραγίδος του Ησυχαστηρίου. Κατά την ώρα της παραδό- 
σεως και αφού απομακρυνθή εις μίαν γωνίαν του Ναού, 
γράπτει μυσπκώς και ιδιοχείρως εις τον ψηφοδέλτιον, 
ανειτηρεάστως και άνευ προσωποληψίας, το όνομα της 
αδελφής την οποία προτείνει δια το αξίωμα της Ηγουμέ- 
νης, την οποία και θεωρεί ότι συγκεντρώνει τα περισσό¬ 
τερα πνευματικά και διοικητικά προσόντα. Μετά την ανα¬ 
γραφήν του ονόματος εις το ψηφοδέλτιον, η ψηφοφόρος 
το τυλίγει εν είδει κλήρου και το ρίπτει εντός του εσφραγι- 
σμένου ψηφοδόχου κιβωτίου και εν συνεχεία προσυπο¬ 
γράφει τον ονομαστικόν κατάλογο των ψηφοφόρων αδελ¬ 
φών, τον οποίον τηρεί η Τοποτηρήτρια του Ησυχαστηρίου. 
Εν περιπτώσει αγραμμάτου μοναχής, καλεί αύτη την Πρό¬ 
εδρον της Εφορευτικής Επιτροπής ιδιαιτέρως, εις την 
οποίαν και υποδεικνύει όπως αναγράψη το όνομα της 
εκλογής της, ενώ το ψηφοδέλτιον ρίπτεται υπό της ιδίας 
εις την ψηφοδόχον. Μετά το πέρας της ψηφοφορίας και 
εφ’ όσον όλαι αι μοναχοί της Αδελφότητος εξήσκησαν το 
δικαίωμα της ψήφου, η Εφορευτική Επιτροπή ανοίγει το 
ψηφοδόχον κιβώτιον, προβαίνουσα με την σειράν εις την 
εξαγωγήν εκάστου κλήρου και μετά προηγουμένης μονο¬ 
γραφής εκάστου ψηφοδελτίου υπό της Εφορευτικής Επι¬ 
τροπής, καταχωρείται το αποτέλεσμα της ψηφοφορίας 
εις το βιβλίον πρακτικών του Ησυχαστηρίου, ένθα δεικνύ¬ 
ονται αι ψήφοι τας οποίας έλαβαν εκάστη των υποψηφίων 
και ο αριθμός των ψήφων, τας οποίας έλαβεν η πλειοψη- 


φήσασα αδελφή του Ησυχαστηρίου. Μετά το πέρας της 
εκλογής Ηγουμένης, υπογράφει αύτη εις το ίδιον πρακτι¬ 
κόν της Εφορευτικής Επιτροπής, καθώς επίσης και αι ψη- 
φίσασαι αδελφοί, ΑντΙγραφον δε της πράξεως ταύτης δια 
την εκλογήν της Ηγουμένης αποστέλλεται εις τον οικείον 
Μητροπολίτην, προσέτι εν αντίγραφον αναρτάται, μερί- 
μνη της Εφορευτικής Επιτροπής, εις την είσοδον του Ιε¬ 
ρού Ναού, επί οκτώ συνεχείς ημέρας εκ της εκλογής. 
Όλαι αι έχουσαι δικαίωμα ψήφου αδελφοί, υποχρεούνται 
όπως προσέλθουν εις την ψηφοφορίαν, εκτός εάν έχουν 
σοβαρώτατον λόγον υγείας. Η εκλογή είναι ισχυρά, έστω 
και εάν τινές εκ των αδελφών δεν προσέλθουν εις την ψη¬ 
φοφορίαν, αι οποίαι όμως υπόκεινται, ως προελέχθη, εις 
πειθαρχικόν έλεγχον. 

Άρθρον 17ο 

Εντός τριών (3) ημερών από της ψηφοφορίας, οιοδή- 
ποτε έχον δικαίωμα ψήφου τακτικόν μέλος του Ησυχα¬ 
στηρίου, δικαιούται εις υποβολήν ενστάσεως κατά του 
αποτελέσματος της εκλογής της Ηγουμένης, η οποία και 
συζητείται υπό της Γ εροντίας, ουχί πέραν των πέντε (5) 
ημερών, από της ημέρας της εκλογής. Εάν η Γερόντια 
απορρίψει την ένστασιν, τότε το αποτέλεσμα της εκλογής 
είναι ισχυρόν. Εις περίπτωσιν αποδοχής της, συγκαλείται 
η Αδελφότης εκ της Τοποτηρητρίας την επομένην ημέραν 
της Γεροντικής αποφάσεως και αποφασίζει κατά πλειο¬ 
ψηφίαν δια την τύχην της ενστάσεως. Εν περιπτώσει απο¬ 
δοχής της ενστάσεως, ακυρούται η εκλογή της ψηφισθεί- 
σης Ηγουμένης, ορίζεται δε ημερομηνία εκλογής ουχί πέ¬ 
ραν των δέκα <10) ημερών από της αποφάσεως της εν Συ¬ 
νάξει Αδελφότητος. 

Άρθρον 18ο 

Η εγκατάστασις της νέας Ηγουμένης, τελείται παρό του 
Σεβασμιωτάτου Μητροπολίτου Λαγκαδά, ή υπό του αρμο¬ 
δίου αναπληρωτού αυτού, αυμφώνως τοις καθοριζομένοις 
υπό του Τυπικού. 

Άρθρον 19ο 

Η Γερόντια μετά της Ηγουμένης ως Προέδρου ασκεί την 
διοίκησιν του Ησυχαστηρίου. Αύτη αποφασίζει κατά 
πλειοψηφίαν δια παν αναφυάμενσν ζήτημα υπερβαίνον 
την δικαιοδοσίαν της Επιτροπής. Εκλέγει επίσης την Οι- 
κονόμον και τη Γραμματέαν του Ησυχαστηρίου. Η Γερο- 
ντία υπάτην Προεδρίαν της Ηγουμένης, ασκεί την πειθαρ¬ 
χικήν εξουσίαν ως και τον προσήκοντα έλεγχον επί των 
υποπιπτοιισών εις πειθαρχικά παραπτώματα αδελφών του 
Ησυχαστηρίου, συμφώνως προς τα καθοριζόμενα εις το 
τριακοστόν (30ον) άρθρον του παρόντος. Τέλος, η Γερό¬ 
ντια αποφασίζει και δια παν έτερον ζήτημα, περί του 
οποίου προβλέπουν οι διατάξεις του παρόντος. 

Αρθρον 20ο 

Ο αριθμός των μελών της Γ εροντίας, πλην της Ηγουμέ¬ 
νης ορίζεται εις πέντε (5). Εις περίπτωσιν κατά την οποίαν 
ο αριθμός των αδελφών του Ησυχαστηρίου υπερβεί τας 
τεσσαράκοντα (40), εις οκτώ (8). Η Γερόντια ευρίσκεται 
εν απαρτία εφ' όσον είναι παροϋσαι, πλην της Ηγουμένης, 
και δύο (2) τουλάχιστον μέλη, όταν τα μέλη είναι πέντε (5). 
Εφ' όσον όμως τα μέλη της Γ εροντίας γίνουν οκτώ (8), 
τότε απαρτία θεωρείται η προσέλευσις τεσσάρων (4) με¬ 
λών τουλάχιστον, πλην της Ηγουμένης. Αι αποφάσεις της 
Γερόντιας λαμβάνονται κατά πλειοψηφίαν. Εις περίπτω¬ 
ση/ ισοψηφίας υπερισχύει η γνώμη των μελών, μετά των 
οποίων συγκαταλέγεται και η γνώμη της Ηγουμένης. 

Αρθρον 21ο 

Η Γερόντια συνεδριάζει προσκαλουμένη υπό της Ηγου- 

μένης, οσάκις παραστή ανάγκη. Τα προς συζήτησιν θέ¬ 
ματα κατά τας συνεδριάσεις της Γερόντιας, εισηγείται η 
Ηγουμένη. Αι συνεδριάσεις καταχωρούνται εις το οικεΐον 
βιβλίον πρακτικών υπογραφόμενον υφ’ όλων των μελών 
και της Γραμματέως, η οποία τηρεί λεπτομερώς τα πρα¬ 
κτικά, αύτη δε παρευρίσκεται εις τας συνεδριάσεις άνευ 
ψήφου, εκτός της περιπτώσεως καθ' ήν τυγχάνει μέλος 
της Γερόντιας. Άπαντα τα μέλη οφείλουν κατά την διάρ¬ 
κειαν της συνεδριάσεως όπως συμπεριφέρονται μεταξύ 
των με απόλυτον σεβασμόν, ιεροπρέπειαν και σεμνοπρέ- 
πειαν προς το πρόσωπον της Ηγουμένης, Αι διαφωνούσαι 
επί τίνος ζητήματος, οφείλουν όπως εν σεμνότητι, ταπει¬ 
νώσει και ευλαβεία διατυπώνουν την γνώμην των, εκθέ- 
τουσαι αυτήν πραεία τη φωνή. 

Άρθρον 22ο 

Τα μέλη της Γερόντιας εκλέγονται μετά την κένωσιν 
εκάστης θέσεως και εντός δεκαπέντε (15) ημερών, από 
της εμφανίσεως του κενού. Η εκλογή διεξάγεται δια μυ¬ 
στικής ψηφοφορίας, υποψήφιοι δε είναι άπαντα τα τα¬ 
κτικά μέλη της Αδελφότητος, προτιμώνται όμως τα διαθέ- 
τοντα μόρφωσιν και διοικητικός ικανοτήτας. Εις περίπτω- 
σιν ισοψηφίας, η έχουσα αρχαιότητα κουράς αναδεικνύε- 
ται μέλος της Γεροντίας και γνωστοποιείται εις τον Σεβα- 
σμιώτατον Μητροπολίτην Λαγκαδά. Η θητεία εκάστου μέ¬ 
λους της Γ εροντίας ορίζεται πενταετής. Μετά την λήξιν 
της θητείας διεξάγονται εκλογαί. 

Άρθρον 23ο 

Μέλος της Γ εροντίας, καταατάν σωματικώς ή πνευματι- 
κώς ανίκανον ή εκτραπέν σοβαρώς και κατόπιν τριών εγ¬ 
γράφων παρατηρήσεων - εκ των οποίων αι δύο πρώται 
υπό της Γεροντίας, η δε τρίτη υπό της Αδελφότητος, συ- 
γκαλουμένης επί τοϋτω παρά της Γ εροντίας, κατόπιν προ- 
τάσεως της Ηγουμένης - δεν σωφρονισθή, παύεται δι’ 
αποφάσεως της Αδελφότητος, συνερχομένης δια προ- 
σκλήσεως της Γεροντίας και αντικαθίσταται δι’ άλλου, 
συμφώνως τω 22ω άρθρω. 

Άρθρον 24ο 

Η διμελής παρά την Ηγουμένην Επιτροπή, εκλέγεται 
υπό της Γεροντίας, εντός του πρώτου δεκαημέρου του 
μηνός Ιανουαρίου εκάστου έτους, η δε θητεία της ορίζεται 
δΓ έν έτος. Αύτη τυγχάνει τριμελής μετά της Ηγουμένης, 
αποτελεί άμεσον εκτελεστικόν όργανον του Ησυχαστη¬ 
ρίου, και εκτελεί πάσαν απόφασιν της Γ εροντίας, αποφα¬ 
σίζει δε δκι την επίλυσιν παντός επείγοντος ζητήματος 
του Ησυχαστηρίου, μη εκφεύγοντος της δικαιοδοσίας της. 
Επίσης, αποφασίζει δια πάσαν δαπάνην μη υπερβαίνου- 
σαν το ποσόν των τριάκοντα (30.000) χιλιάδων δραχμών. 

Το ανωτέρω ποσόν δύναται δΓ αποφάσεως της Γεροντίας 
να αυξάνεται. Δια τας πέρας του ποσού αυτού δαπάνας, 
αρμοδία όπως αποφασίση είναι η Γεροντία, εις την οποίαν 
και παραπέμπει η Επιτροπή. 

Αρθρον 25ο 

Η Επιτροπή ορίζει έν εκ των μελών της, πλην της Ηγου- 
μένης, δια την άσκησιν των καθηκόντων της Ταμίου. Η Τα¬ 
μίας, υπό την εποπτείαν της Ηγουμένης, εκτελεί υπευθύ- 
νως πάσαν είοπραξιν ή πληρωμήν, υποχρεουμένη όπως 
εκδίδη διπλοτύπους ηριθμημένας αποδείξεις καταχωρη- 
μένας εις το ειδικόν προς τούτο βιβλίον του Ησυχαστη¬ 
ρίου, αι οποίοι είναι ηριθμημέναι και υπογεγραμμένοι υπό 
της Ηγουμένης, φυλάττει δε εις ιδιαίτερον φάκελλον τα 
δικαιολογητικά εκάστης δαπάνης και πληρωμής. Επίσης, 
τηρεί υποχρεωτικώς το βιβλίον εσόδων και εξόδων του 
Ησυχαστηρίου καθώς και το βιβλίον του Ταμείου, τα οποία 
είναι ηριθμημένα και μονογεγραμμένα εις εκάστην σελίδα 


υπό της Ηγουμένης. Εισπράττει δια διπλοτύπου ηριθμημέ- 
νης αποδείξεως τας εισφοράς χριστιανών υπέρ του Ησυ¬ 
χαστηρίου, τας οποίας αμέσως αναγράφει εις το οικείον 
βιβλίον υπ’ ευθύνη της, αι οποΐαι δέον όπως είναι μονογε- 
γραμμέναι υπό της Ηγουμένης. Μετά την λήξιν εκάστου 
έτους, η Ταμίας συντάσσει, εποπτευομένη υπό της Ηγου¬ 
μένης, εντός του μηνός Ιανουαρίου, τον σχετικόν απολογι¬ 
σμόν των εσόδων και εξόδων του Ησυχαστηρίου, εις τον 
οποίον καταχωρούνται τα πάσης φύσεως πραγματοποιη- 
θέντα καθ' άπαν το λήξαν έτος έσοδα, ως και αι πάσης φύ¬ 
σεως δαπάναι του Ησυχαστηρίου. Ο απολογισμός αυτός, 
υπογράφεται υπό της Ηγουμένης και της ιδίας, υποβάλλε¬ 
ται δε προς τελικήν έγκρισιν εις την Αδελφότητα. 

Άρθρον 26ο 

Πόροι του Ησυχαστηρίου είναι οι ακόλουθοι:· (α) Προ¬ 
σφορά! των εισερχομένων προς εγκαταβίωσιν εις το Ησυ- 
χαστήριον ευσεβών γυναικών εις χρήμα ή εις κτήματα ή εις 
οιονδήποτε άλλο είδος, (β) Τα αφιερούμενα εις το Ησυχα- 
στήριον δια δωρεών ή αιτία θανάτου ή δια κληροδοσίας ή 
και καθολικού καταπιστεύματος κτήματα ή άλλα κινητά 
πράγματα, οιασδήποτε φύσεως, ως και αι πρόσοδοι εξ αυ¬ 
τών. (γ) Τα χρηματικά ποσά τα οποία προσκτώνται από ερ¬ 
γασίας των μελών του Ησυχαστηρίου (χειρστεχνίαι, αγιο¬ 
γραφία, ραπτική κ.λπ.), έσοδα από τον Ιερόν ναόν και από 
τυχόν λαχειοφόρους αγοράς ή απά οικονομικήν ενίσχυσιν 
και δωρεάς του Δημοσίου, και (δ) Από οιαδήποτε ετέραν 
πηγήν. Όλοι όι ανωτέρω πόροι χρησιμοποιούνται δια τας 
ανόγκας του Ησυχαστηρίου και των μοναζουσών αι οποίαι 
εγκαταβιοϋν εις αυτό, επαφίεται δε το δικαίωμα εις την 
Γεροντίαν, τμήμα των πόρων αυτών, να το χρησιμοποιή εν 
καιρώ δΓ έκτακτον πνευματικήν δράοιν του Ησυχαστηρίου 
η οποία θα παρουσιασθή, ως και δια φιλανθρωπίας, συσσί- 
τιον, απόρων, φιλοξενίας πτωχών, αναξιοπαθούντων και 
εγκαταλελειμμένων συνανθρώπων μας. 

Άρθρον 27ο 

Αι επωφελείς δια τον Ησυχαστήριον συμβάσεις εκποιή- 
σεως ακινήτων ως και αι συμβάσεις δανείων, ενυποθήκων 
ή μή, δωρεών, διαθέσεως οιουδήπστε ποσού υπερβαίνο- 
ντος τας δώδεκα (12.000) χιλιάδας δραχμάς, δΓ αγαθοερ¬ 
γόν σκοπόν, αποφασίζονται, συνομολογούνται και ενερ- 
γούνται μόνον κατόπιν εγκρίσεως της Γεροντίας του Ησυ¬ 
χαστηρίου, λαμβανομένης υπ’ όψιν της εισηγήσεως της 
Ηγουμένης. Των εκποιητικών συμβάσεων του προηγουμέ¬ 
νου άρθρου εξαιρούνται τα αποτελοϋντα το κτιριακό συ¬ 
γκρότημα του Ησυχαστηρίου ακίνητα, τα οποία καθίστα¬ 
νται δια του παρόντος θείω δικαίω αναπαλλοτρίωτα εις το 
διηνεκές, με κοινήν των ιδρυτριών και αμετάκλητον από- 
φασιν, η διάταξις δε αύτη δεν μπορεί να τροποποιηθή. Δια 
την κατάθεσιν ή ανόληψιν χρημάτων εις Τραπέζας ή Ταχυ¬ 
δρομικά Ταμιευτήρια ή εις το Ταμεΐον Παρακαταθηκών και 
Δανείων ή πάσης φύσεως Οργανισμούς, απαιτείται από¬ 
φασή της Γ εροντίας και εξουσιοδότησή δυνάμει Πρακτι¬ 
κού αυτής εις έν εκ των μελών της, το οποίον θα ενεργή 
δια λογαριασμόν του Ησυχαστηρίου. 

Άρθρον 28ο 

Το ίδρυμα ως προς το διαχειριστικόν μέρος, είναι αδέ¬ 
σμευτον και αυτοτελές, υπαγόμενον μόνον εις έλεγχον 
αυστηρόν και άγρυπτον, δια την σκοπιμότητα και νομιμό¬ 
τητα εκάστης δαπάνης του, παρά των προβλεπομένων δια 
του παρόντος οργάνων του, όπως της Επιτροπής, της Γε¬ 
ρόντιας και της Αδελφότητος. Αυτό αποτελεί ρητήν και 
άκαμπτον βούλησιν των πνευματικών θέσεων του Ησυχα¬ 
στηρίου. 

Αρθρον 29ο 

Το Ησυχαστήριον εκπροσωπείται εις παν δικαστήριον 

και πάσαν αρχήν και εξουσίαν διοικητικής, εκκλησιαστικής 
και οιασδήποτε ετέρας φϋσεως, ως και εις οιονδήποτε 
Οργανισμόν, εξ ενός των μελών της Γεροντίας ή και δικη¬ 
γόρου ευσεβούς, οριζομένων δι’ αποφάσεως της Γερό¬ 
ντιας. Τους καταλλήλους διατηνδιαχείρισιν και υπεράαπι- 
σιν οιασδήποτε υποθέσεως του Ησυχαστηρίου δικηγό¬ 
ρους, διορίζει εκάστοτε η Ηγουμένη του Ησυχαστηρίου 
δια Γεροντικής αποφάσεως. 

Αρθρον 30ο 

Την άσκησιν του πειθαρχικού ελέγχου επί των αδελφών 
του Ησυχαστηρίου έχει η Ηγουμένη, η Γεροντία και η Σύ- 
ναξις της Αδελφότητος. Δια τας εκάστοτε πειθαρχικός 
παραβάσεις και παραπτώματα, επιβάλλονται τα ακόλουθα 
επιτίμια, συμφώνως προς τα εν Αγίω Όρει θέσμια: (α) Πα- 
ραίνεσις και νουθεσία δυό φοράς ενώπιον της Γ εροντίας 
και, εις περίπτωσιν μη συμμορφώσεως, άπαξ ενώπιον της 
Αδελφότητος, επί τούτω συγκαλουμένης υπό της Ηγου- 
μένης. (β) Αποχή εκ της κοινής Τραπέζης και απομόνωσις 
της υπαιτίας εις το κελλίον της, διαρκείας δύο έως είκοσι 
(2-20) ημερών, (γ) Κομβοσχοίνιον. (δ) Παύσις εκ του δια- 
νονήματος. (ε) Απώλειας της αρχαιότητος της κουράς και 
μετάταξις της υπαιτίου εις κατωτέραν σειράν, (στ) Έκ- 
πτωσις εκ του αξιώματος της Επιτροπής ή στέρησις εκλο¬ 
γής δια το αξίωμα αυτό, διαρκείας 1-5 ετών, (ζ) Έκπτωσις 
εκ του αξιώματος της προϊσταμένης εις την Γεροντίαν, και 
(η) Οριστική αποβολή της υπαιτίου μοναχής εκ του Ησυχα¬ 
στηρίου. Τα επιτίμια (α) - (δ) επιβάλλονται υπό μόνης της 
Ηγουμένης, τα επιτίμια (ε) και (στ) υπό της Γ εροντίας τη 
εισηγήσει της Ηγουμένης και τα επιτίμια (ζ) και (η) υπό της 
Συνάξεως της Αδελφότητος και πάλιν τη εισηγήσει της 
Ηγουμένης. Αι αποφάσεις { ζ) και (η) γνωστοποιούνται εις 
το επιχώριον Μητροπολίτην. Εάν κάποια αδελφή θεωρή¬ 
σει τον εαυτόν της αδικούμενον υπό της Ηγουμένης, δι¬ 
καιούται όπως υποβάλλη τα παράπονά της εις την Επιτρο¬ 
πήν, η οποία εξετάζει το βάσιμον αυτών και αναλόγως 
λαμβάνει μέτρα. Εάν αδελφή, υποβάλλει κακοβοϋλως και 
εν γνώσει της ψευδή παράπονα και αβασίμους αιτιάσεις 
κατά της Ηγουμένης, η Επιτροπή προβαίνει αρμοδίως εις 
την επιβολήν του αναλόγου επιτιμίου επί της απειθείσης 
μοναχής. 

Αρθρον 31ο 

'Απασαι αι αδελφοί, άνευ ουδεμίας εξαιρέοεως, δια- 
βιούν εν τω Ησυχαστηρίω κοινοβιακώς, διαιτώμεναι εν τη 
κοινή Τραπέζη. Εις ουδεμίαν αδελφήν επιτρέπεται απου¬ 
σία εκ της κοινής Τραπέζης και η κατ’ ιδίαν εστίασίς της. 
Μόνον η ομολογουμένως ασθενούσα αδελφή δϋναται 
όπως απαλλαγή υπό της Ηγουμένης εκ της κοινής εστιά- 
σεως, καθ’ όν χρόνον διαρκεί η ασθένειά της. 

Αρθρον 32ο 

Δεν επιτρέπεται η απομάκρυνσις εκ του Ησυχαστηρίου 
οιασδήποτε μοναχής, άνευ σοβαρού λόγου. Εάν παραστή 
ανάγκη, θα χορηγείται η σχετική άδεια. Αι άδειοι χορηγού¬ 
νται υπό μόνης της Ηγουμένης, λόγω ασθενεΐας ή δια σο¬ 
βαρούς λόγους, ή δια υποθέσεις του Ησυχαστηρίου, και 
έχουν διάρκειαν μέχρι δώδεκα (12) ημερών, άνω δε των 
δώδεκα ημερών, χορηγούνται κατόπιν Γεροντικής αποφά¬ 
σεως. 

Αρθρον 33ο 

Δεδομένου ότι το Ησυχαστήριον έχει κοινοβιακόν χαρα¬ 
κτήρα, δεν επιτρέπεται η κατασκευή και πώλησις εκ των 
αδελφών αυτού ερ^είρ^ οιασδήποτε φύιχκις δια προ- 
σωπικήν και οκανοίακήν ωφέλααν. Πάν ποοόν ασπραττό- 
μενον παρ’ οιασδήποτε αδελφής, παραδίδεται υποχρεω¬ 
τικής εις το κοινόν Τάμεΐον του Ησυχαστηρίου δια τας 


ανάγκας του συνόλου της Αδελφότητος, διότι, συνεπεία 
των κοινοβιακών αρχών των μοναστικών αδελφοτήτων της 
Ανατολικής Ορθοδόξου του Χριστού Εκκλησίας, αι αδελ¬ 
φοί του κοινοβίου δίδουν υπόσχεσιν ακτημοσύνης, παρ¬ 
θενίας και υπακοής, 

Αρθρον 34ο 

Η άσκησις της αγάπης, της υπακοής, της πνευματικής 
κατά θεόν πειθαρχίας, της ταπεινώσεως, της προθύμου 
επιτελέσεως των εσωτερικών και εξωτερικών εργασιών 
του Ησυχαστηρίου, ο απόλυτος σεβασμός προς την Ηγου- 
μένην και τα λοιπά όργανα του Ησυχαστηρίου, η μή απο¬ 
δοχή μεγάλων δώρων άνευ της αδείας της Ηγουμένης, ως 
και πάσα μοναχική και χριστιανική αρετή, αποτελούν ηθι¬ 
κόν διάγραμμα απαρέγκλιτον, του οποίου η τήρησις μετ' 
ευλαβείας εποπτεύεται υπό της υπό της Ηγουμένης και 
της Γ εροντίας, η δε παράβασις του ελέγχεται υπό των αρ¬ 
μοδίων οργάνων του Ησυχαστηρίου, των ασκούντων την 
πειθαρχικήν εξουσίαν. 

Αρθρον 35ο 

Παν έγγραφον του Ησυχαστηρίου, φέρει την υπογρα¬ 
φήν της Ηγουμένης και ακολουθεί η φράσις «και αι συν 
εμοϊ εν Χριστώ αδελφοί*. 

Αρθρον 36ο 

Το Ηουχαστήριον φέρει σφραγίδαν κυκλικήν, έχουσαν 
εν τω μέσω την εικόνα του Αγίου Αθανασίου και της Αγίας 
Κυράννης και γύρωθεν αυτής κυκλικός τας λέξις «Ιερόν 
Γυναικείον Ησυχαστήριον Αγίου Αθανασίου και Αγίας Κυ¬ 
ράννης». 

Αρθρον 37ο 

Εάν αδελφή αποχωρήσει εκουοίως εκ του Ησυχαστη¬ 
ρίου, δεν γίνεται εκ νέου δεκτή εις αυτό, παρά μόνον 
άπαξ, εφ' όσον επιδείξη ειλικρινήν μετάνοιαν και αυτό 
εγκριθή υπό της πλειοψηφίας των τριών πέμπτων (3/5) 
των μελών της Γ εροντίας του Ησυχαστηρίου ή των δύο πέ¬ 
μπτων (2/5), συνηγοροϋσης της Ηγουμένης. Αι δόκιμοι ή 
αι μοναχοί αι οποίοι αφιερώνουν εις το Ησυχαστήριον πό¬ 
σης φύσεως κινητόν ή ακίνητον πράγμα, δεν το λαμβά¬ 
νουν πάλιν εάν αποχωρήσουν εκ του Ησυχαστηρίου, είτε 
απομακρυνθούν εκουσίως, είτε λόγω πειθαρχικών παρα¬ 
πτωμάτων. Δϋναται όμως να λάβουν τα απολύτως ανα¬ 
γκαία προσωπικό των αντικείμενα, διότι τα εις τον θεόν 
αφιερωθέντα δεν λαμβόνονται οπίσω, ως και ο Απόστολος 
Παύλος αναφέρει: «ιλαρόν γαρ δότην αγαπά ο θεός» (Β’ 
Κορ. 9,7). 

Αρθρον 38ο 

Δεν επιτρέπεται η παραμονή και διανυκτέρευσις αν- 
δρών ας το χώρον των κελλίων του Ησυχαστηρίου, Επι¬ 
τρέπεται η φιλοξενία εργατών, εργατριών, πτωχών, εν¬ 
δεών, καταφρονημένων, θλιμμένων, και πονεμένων συ¬ 
νανθρώπων μας, μακράν του Ησυχαστηρίου, εις ειδικόν 
χώρον διαμορφούμενον επί τούτω εις ξενώνα, πάντοτε 
υπό την εποπτείαν και έγκρισιν της εκάστοτε Ηγουμένης, 
Εις όλους τους εισερχομένους και παραμένοντος εν τω 
Ησυχαστηρίω, επιβάλλεται η ανάλογος προς την ιερότητα 
του χώρου σεμνή περιβολή και συμπεριφορά. Δια την τή¬ 
ρηση/ των ανωτέρω ευθύνεται η Μοναχή η οποία κατέχει 
το διακόνημα της θυρωρού και ξεναγού του Ησυχαστη¬ 
ρίου. 

Αρθρον 39ο 

Εις τον χώρον του Ησυχαστηρίου θα υπάρχουν: Τα κελ- 
λία των μσναζουσών, το Καθολικόν (ο Ιερός Ναός), αρχο- 

νταρίκια και αίθουσαι φιλοξενίας και εστιάσεως, παρεκ¬ 
κλήσια με υψωμένον τον Τίμιον Σταυρόν, το κοιμητήριον, 
όπου δύναται να ενταφιασθοϋν πτωχοί, ξένοι και εγκατα- 
λελειμμένοι συνάνθρωποί μας, και ο ξενών. θα διαμορ- 
φούται δε ο χώρος, ουμφώνως προς τας εκάστοτε παρου- 
σιαζομένας ανάγκας του Ησυχαστηρίου. 

Άρθρον 40ο 

Η Σύναξις της Αδελφότητος ευρίσκεται εν απαρτία όταν 
παρευρίσκονται τα δύο τρίτα (2/3) εξ των εις το Ησυχα- 
στήριον ευρισκομένων μελών του και συγκαλείται υπό της 
Ηγουμένης, οσάκις παρουσιασθή ανάγκη ή όταν ζητηθή 
τούτο δι’ αποφάσεως της Γεροντϊας. 

'Αρθρον 41ο 

Το Ησυχαστηριον τηρεί: (α) Βιβλίον Μοναχολογίου. (β) 
Βιβλίον δοκίμων μοναζουσών. (γ) Πρακτικόν Γ εροντϊας και 
Αδελφότητος- (δ) Κτηματολόγιον του Ησυχαστηρίου, (ε) 
Βιβλίον Εσόδων και Εξόδων Ταμείου, (στ) Βιβλίον Φιλοξε- 
νουμένωνεπί μακράν. Τα τέσσερα πρώτα εκ των ανωτέρω 
βιβλίων τηρεί η Γραμματεϋς του Ησυχαστηρίου, το πέ- 
μπτον η εκάστοτε Ταμίας, και το έκτον παραμένει εις τον 
ξενώνα. Επίσης υπάρχει τμήμα νοσηλευτικόν, βιβλιοθή¬ 
κης, αναγνωστηρίου, ως και συσσιτίου μετά φιλοξενίας 
πτωχών, ξένων και αναξιοπαθούντων συνανθρώπων μας. 

'Αρθρον 42ο 

Το Ησυχαστήριον εορτάζει δύο φοράς κατ’ έτος, την 
2αν Μαιδυ, μνήμης της Ανακομιδής των Λειψάνων του 
Αγίου Αθανασίου και την 28ην Φεβρουάριου, εορτής της 
Αγίας Κυράννης της Νεομάρτυρος. 

'Αρθρον 43ο 

Εάν μέλος της Γ εροντϊας, προσκαλούμενον δεν προ- 
σέλθει αδικαιολογήτως εις τρεις συνεδριάσεις της, αι δύο 
τελευταίοι προσκλήσεις να γίνονται προς αυτό εγγράφως. 
Η Ηγουμένη, εάν θεωρήση την εν λόγω απουσίαν του και 
την μη προσέλευσίν του κακόβουλον και ηθελημένην, συ- 
γκαλεί την Γερόντιαν, η οποία θεωρούσα την απείθειαν 
αυτήν του μέλους της ως σιωπηρόν παραίτησιν εκ του αξι¬ 
ώματος, προβαίνει εις την εκλογήν και αντικατάστασιν της 
αδελφής, ουμφώνως τω οικείω άρθρω του παρόντος, ανα¬ 
φέρει δε τούτο εις το επιχώριον Μητροπολίτην. 

’Αρθρον 44ο 

Το Ησυχαστήριον θεωρείται ότι υφίσταται εν ενεργεία 
και λειτουργία και εάν μόνο μία αδελφή εκ των μελών του 
επιζεί Μετά την Κοίμησιν και της τελευταίας αδελφής, 
άπασα η περιουσία του Ησυχαστηρίου περιέρχεται εις 
οιονδήποτε εκκλησιαστικόν νομικόν πρόσωπον, το οποίον 
θα ορίση νομίμως η Αδελφότης, δυνάμει εφ’ άπαξ ληφθεί- 
σης αποφάσεως, κοινοποιουμένης εις τον Σεβασμιώτατον 
Μητροπολίτην Λαγκαδά. Το παρόν άρθρον δεν τροπο¬ 
ποιείται. 

'Αρθρον 45ο 

Εάν, θεία Οικονομία, αποβιώσουν αι προαναφερθείσαι 
συνιδρϋτριαι ομού, πριν ορίσουν την τύχην της περιουσίας 
του Ησυχαστηρίου *και δεν υπάρχει έστω και μία δόκιμος 
αδελφή, η οποία μετ’ ολίγον θα ενταχθή εις το Ησυχαστή¬ 
ριον, τότε το κτήμα μετά των υπαρχουσών κτιριακών εγκα¬ 
ταστάσεων, περιέρχεται αυτομάτως εις την κυριότητα της 
Ιεράς Μητροπόλε ως Λαγκαδά. 

Άρθρον 46ο 

Το παρόν Καταστατικόν δεν δύναται να τροποποιηθή 
κατά τας θεμελιώδεις του διατάξεις, ουμφώνως προς τα 
εκτεθέντα εις την αρχήν του παρόντος θεμελιώδεις διατά¬ 


ξεις θεωρούνται οι των άρθρων 1,2,3,4,5,6,7,9,10,13, 
1θ, 23, 29, 32, 34, 36, 37, 40, 44, 45, 46. 

Άρθρον 47ο 

Από της ιδρύσεως του Ησυχαστηρίου και μέχρι της συ- 
γκροτήσεώς του, τα καθήκοντα της Ηγουμένης θα ασκεί 
προσωρινώς εκ των ιδρυτριών η Κλεοπάτρα Καλισμάνη. 
Μετά την συγκρότησιν του Ησυχαστηρίου θα διεξαχθούν 
εκλογαί δια την ανάδειξιν της ισοβίου Ηγουμένης. Επίσης 
ως μέλη της προσωρινής πρώτης Γερόντιας του Ησυχα¬ 
στηρίου ορίζονται από της ιδρΰσεώς του και στο εξής αι: 
(α) Βασιλική Μπασματζίδου, (β) θεοδώρα Σαπουντζή, (γ) 
Φανή Πιστοφίδου, (5) Κυριακή Λαμπριανίδου και (ε) Αρ- 
γυρώ Κελαθανάση. Τα μέλη της Γερόντιας δύνανται να 
παυθούν, εάν ασθενήσουν σοβαρώς και καταοτούν ανί¬ 
κανα σωματικώς και πνευματικώς δια την άσκηση των κα¬ 
θηκόντων ή υποπέοουν εις εξαιρετικώς σοβαρά παραπτώ¬ 
ματα, περί των οποίων αποφασίζει αμετακλήτως η Αδελ¬ 
φότης, συγκαλουμένη νομίμως υπό της Γ εροντϊας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 2 Μαίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 103 (2) 

Ίδρυση Γυναικείας Ιεράς Κοινοβιακής Μονής με την επω¬ 
νυμία Παναγίας Λειβαδακίου Αχλαδιάς κάτω Νευροκο- 

πίου της Ιεράς Μητροπόλεως Ζιχνών και Νευροκο¬ 
π ίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού της Εκκλησίας της Ελλάδος» 
(ΦΕΚ 146/77 Τ.Α). 

2. Το άρθρο 29Α του Ν. 1558/1985 (ΦΕΚ 137 τ.Α ), το 
οποίο προσετέθη με το άρθρο 27 του Ν. 2081 /1992 (ΦΕΚ 
154/92 τ.Α’). 

3. Την υπ' αριθμ. 439/21.11.95 σύμφωνη γνώμη του 
Σεβασμιωτάτου Μητροπολίτου της Ιεράς Μητροπόλεως 
Ζιχνών και Νευροκαπίου. 

4. Την έγκριση της Διαρκούς ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της ΙΓ’ της 
11.1.96 της 139ης Συνοδικής περιόδου. 

5. Το γεγονός ότι από τις διατάξεις του παρόντος δεν 
προκαλεϊται δαπάνη εις βάρος του Κρατικού Προϋπολογι¬ 
σμού. 

6. Την 79/96 γνωμοδότηση του Συμβουλίου της Επι- 
κρατείας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται Γυναικεία Ιερά Κοινοβιακή Μονή με την επωνυ¬ 
μία Παναγίας Λειβαδακίου Αχλαδιάς κάτω ΝευροκοπΙου 
της Ιεράς Μητροπόλεως Ζιχνών και ΝευροκοπΙου. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Μαιδυ 199Θ 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 104 (3) 

Ιδρίιση Ενορίας Ιερού Ναού Κοιμήσεως της Θεοτόκου 
Παλαιοπαναγιάς της Ιερός Μητροπόλεως ΜεσογαΙας 
και Λαυρεωτικής στο Δήμο ΠαιανΙας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1) Τις διατάξεις του άρθρου 36 παρ. 2 του Ν. 590/77 
«Περί Καταστατικού Χάρτου της Εκκλησίας της Ελλάδος» 
(ΦΕΚ 146/77 τ.Α') σε συνδυασμό με τις διατάξεις των άρ¬ 
θρων 2 και 3 του 8/79 Κανονισμού της Ιερός Συνόδου της 
Εκκλησίας της Ελλάδος «Περί Ναών και Ενοριών» (ΦΕΚ 
1/80 τ.Α'). 

2) Το άρθρο 29Α του Ν. 1558/1985 (ΦΕΚ 137 τ.Α'), το 
οποίο προσετέθη με το άρθρο 27 του Ν. 2081/1992 (ΦΕΚ 
154/92 τ.Α'). 

3) Την υπ’ αριθμ. 3/1995 σύμφωνη γνώμη του Μητρο- 
πολιτικού Συμβουλίου της Ιεράς Μητροπόλεως Μεσο- 
γαίας και Λευρεωτικής. 

4) Την αριθμ. 225/1995 γνωμοδότηση του Δημοτικού 
Συμβουλίου ΠαιανΙας. 

5) Το γεγονός ότι από τις διατάξεις του παρόντος δεν 
προκαλεΐται δαπάνη εις βάρος του Κρατικού Προϋπολογι¬ 
σμού. 

6) Την 78/1996 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού Κοιμήσεως της Θεοτό¬ 
κου «Παλαιοπαναγιάς» της Ιεράς Μητροπόλεως Μεσο- 
γαίας και Λαυρεωτικής στο Δήμο ΠαιανΙας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Μαίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΠΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 105 (4) 

Ίδρυση Ενορίας του Ιερού Ναού ΑγΙομ Ανδρέα της Ιεράς 
Μητροπόλεως ΜεσογαΙας και Λαυρεωτικής στο Δήμο 
ΠαιανΙας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1) Τις διατάξεις του άρθρου 36 παρ. 2 του Ν. 590/77 
«Περί Καταστατικού Χάρτου της Εκκλησίας της Ελλάδος» 
(ΦΕΚ 148/77 τ.Α) σε συνδυασμό με τις διατάξεις των άρ¬ 


θρων 2 και 3 του 8/79 Κανονισμού της Ιεράς Συνόδου της 
Εκκλησίας της Ελλάδος «Περί Ναών και Ενοριών» (ΦΕΚ 
1/80 τ.Α ). 

2) Το άρθρο 29Α του Ν. 1558/1985 (ΦΕΚ 137 τ.Α ), το 
οποίο προσετέθη με το άρθρο 27 του Ν. 2081/1992 (ΦΕΚ 
154/92 τ.Α’). 

3) Την υπ’ αριθμ. 3/1995 σύμφωνη γνώμη του Μητρο- 
πολιτικού Συμβουλίου της Ιεράς Μητροπόλεως Μεσο- 
γαίας και Λευρεωτικής. 

4} Την αριθμ. 225/1995 γνωμοδότηση του Δημοτικού 
Συμβουλίου Παιανίας. 

5) Το γεγονός ότι από τις διατάξεις του παρόντος δεν 
προκαλεΐται δαπάνη εις βάρος του Κρατικού Προϋπολογι¬ 
σμού. 

6) Την 97/1996 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού Κοιμήσεως της Θεοτό¬ 
κου «Παλαιοπαναγιάς» της Ιεράς Μητροπόλεως Μεσο- 
γαΐας και Λαυρεωτικής στο Δήμο Παιανίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Μαϊου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΠΟΣ ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 106 (5) 

Ίδρυση Ενορίας του Ιερού Ναού Αγίων Αναργύρων της Ιε¬ 
ράς Μητροπόλεως Χαλκίδας στην περιοχή Μάνικα του 
Δήμου ΧαλκΙδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1) Τις διατάξεις του άρθρου 36 παρ. 2 του Ν. 590/77 
«Περί Καταστατικού Χάρτου της Εκκλησίας της Ελλάδος» 
(ΦΕΚ 146/77 τ.Α’) σε συνδυασμό με τις διατάξεις των άρ¬ 
θρων 2 και 3 του 8/79 Κανονισμού της Ιεράς Συνόδου της 
Εκκλησίας της Ελλάδος «Περί Ναών και Ενοριών» (ΦΕΚ 
1/80 τ,Α ). 

2) Το άρθρο 29Α του Ν. 1558/1985 (ΦΕΚ 137 τ.Α'), το 
οποίο προσετέθη μέ το άρθρο 27 του Ν. 2081/1992 (ΦΕΚ 
154/92 τ.Α’). 

3) Την υπ' αριθμ. 526/1994 σύμφωνη γνώμη του Μη- 
τροπολιτικοϋ Συμβουλίου της Ιεράς Μητροπόλεως ΧαλκΙ- 
δος. 

4) Την αριθμ. 150/1994 γνωμοδότηση του Δημοτικού 
Συμβουλίου Χαλκίδας. 

5) Το γεγονός ότι από τις διατάξεις του παρόντος δεν 
πρσκαλείται δαπάνη εις βάρος του Κρατικού Προϋπολογι¬ 
σμού. 

6) Την 99/1996 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού Αγίων Αναργύρων της 
Ιεράς Μητροπόλεως Χαλκίδας στην περιοχή Μάνικα του 
Δήμου ΧαλκΙδος. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 ΜαΤου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 107 (6) 

Επανίδρυση της Γυναικεΐας Ιερός Κοινοβιακής Μονής Πα¬ 
ναγίας του Μύρου Χαιρωνείας της Ιεράς Μητροπόλεως 

θηβών και ΛειβαδεΙας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περίτου Καταστατικού Χάρτου της Εκκλησίας της Ελλά¬ 
δος» (ΦΕΚ 146/77 τ.Α ). 

2. Το άρθρο 29Α του Ν, 1558/1985 (ΦΕΚ 137 τ.Α ), το 
οποίο προσετέθη με το άρθρο 27 του Ν. 2081/1992 (ΦΕΚ 
154/92 τ.Α ). 

3. Την υπ' αριθμ. 352/4.12.95 σύμφωνη γνώμη του Σε- 
βασμιωτάτου Μητροπολίτου της Ιεράς Μητροπόλεως θη¬ 
βών και Λεβαδείας. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της ΙΓ' της 
11.1.96 της 139ης Συνοδικής περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 77/96 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Επανιδρύεται Γυναικεία Ιερά Κοινοβιακή Μονή του Μύ¬ 
ρου Χαιρωνείας της Ιεράς Μητροπόλεως θηβών και Λεβα¬ 
δείας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Μαίου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 


ΑΝΑΚΟΙΝΩΣΕΙΣ 

Αριθ. Φ- 0544/19/ΑΣ/2Β7/Μ.4293 (7) 

Ανακοίνωση για τη θέση σε ισχύ της συμφωνίας συνεργα¬ 
σίας στους τομείς πολιτισμού, εκπαίδευσης και επι¬ 
στήμης Ελλάδος - Σλοβενίας (Λιουμπλιάνα 
10.11.93). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Σλοβενίας περί ουνεργαοϊας στους 
τομείς πολιτισμού, εκπαίδευσης και επιστήμης που υπο- 
γράφηκε στη Λιουμπλιάνα στις 10 Νοεμβρίου 1993 και κυ¬ 
ρώθηκε με τον υπ' αριθμ. 2365/1995 Νόμο, που δημο¬ 
σιεύτηκε στο υπ’ αριθμ, 255 Φύλλο της Εφημερίδος της 
Κυβέρνησης τεύχος Α' της 12.12.1995, τέθηκε σε ισχύ 
σύμφωνα με τη διάταξη του άρθρου 14 αυτής, την 27η Δε¬ 
κεμβρίου 1995. 

Αθήνα, 19 Απριλίου 1996 

Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας κ.α.α. 

Β. ΠΑΤΡΩΝΑΣ 

-♦- 

Αριθ. Φ.0544/13/ΑΣ 303/Μ.4423 (8) 

Ανακοίνωση για τη θέση σε ισχύ της συμφωνίας Ελλάδος - 
Κορέας για την αμοιβαία προώθηση και προστασία των 
επενδύσεων. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνίσ 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Κορέας για την αμοιβαία προώθηση 
και προστασία των επενδύσεων, που υπογράφηκε στην 
Αθήνα στις 25 Ιανουάριου 1995 και κυρώθηκε με τον υπ’ 
αριθμ. 2314/1995 Νόμο, που δημοσιεύθηκε στο υπ’ 
αριθμ. 122 Φύλλο της Εφημερίδος της Κυβερνήσεως τεύ¬ 
χος Α' της 19ης Ιουνίου 1995, τέθηκε σε ισχύ σύμφωνα με 
τη διάταξη του άρθρου 12 παράγρ. 1 αυτής, την 5η Νοεμ¬ 
βρίου 1995. 

Αθήνα, 19 Απριλίου 1996 
Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας κ.α.α. 

Β. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



